Chiar acum, probabil că stați jos ca să urmăriţi acest video
și să staţi jos câteva minute cât durează, probabil e OK.
Cu cât stați locului mai mult, cu atât mai agitat vă devine corpul.
Stă așezat, numărând clipele până când o să vă ridicați
să-l scoateţi la o plimbare.
S-ar putea să sune ridicol. Corpurile noastre adoră statul jos, nu?
Nu tocmai.
Desigur, statul jos pentru perioade scurte ne poate ajuta să scăpăm de stres
sau să ne revenim după eforturi fizice.
Astăzi, stilurile noastre de viață ne fac să stăm jos mai mult decât ne mișcăm
și corpurile noastre nu-s făcute pentru o existență sedentară.
În realitate, opusul e valabil.
Corpul omenesc e construit pentru mișcare,
iar dovezile se pot remarca în constituția sa.
În corp există peste 360 de articulații și aproape 700 de mușchi scheletici
ce permit o mișcare ușoară și fluidă.
Constituția fizică unică a corpului ne permite să ne ridicăm
împotriva atracției gravitaționale.
Buna circulație a sângelui e de asemenea stimulată prin mișcare.
Celulele nervoase beneficiază în urma mișcării,
iar pielea noastră e elastică, și se pliază după mișcare.
Așadar când fiecare parte a corpului e pregatită și așteaptă să vă mișcați,
ce se întâmplă dacă n-o faceți?
Să începem cu şira spinării.
Șira spinării e o structură alungită de oase şi discuri de cartilaje între ele.
Articulațiile, mușchii și ligamentele atașate de oase le ţin la un loc.
Un mod obișnuit de a sta jos e cu spatele curbat și umerii lăsați,
o poziție ce pune presiune inegală pe șira spinării.
Cu timpul, asta duce la uzarea discurilor intervertebrale,
suprasolicitarea unor ligamente și articulații
și cea a mușchilor întinşi prin poziţia curbată a spatelui.
Poziţia cocoșată mai şi micșorează cavitatea toracică în timp ce stați jos,
şi plămânii au mai puțin spațiu pentru expansiune în timpul respirației.
Asta reduce temporar cantitatea de oxigen inhalată de plămâni și filtrată în sânge.
În jurul scheletului se găsesc mușchii, nervii, arterele și venele
ce formează straturile de țesut moale ale corpului.
Statul jos pune presiune, comprimă și presează,
iar țesuturile moi sunt expuse cel mai mult acestor efecte.
V-ați simțit vreodată membrele amorțind și umflându-se când stați jos?
În regiunile expuse cel mai mult presiunii,
nervii, arterele și venele pot deveni blocate,
ceea ce limitează semnalele nervoase, provocând amorțirea
și reduce circulația sângelui în membre, ducând la umflarea acestora.
Statul jos pentru perioade îndelungate dezactivează lipoprotein-lipaza,
o enzimă specială din pereții capilarelor sangvine
ce descompune grăsimile din sânge,
iar când stați jos ardeți mult mai puțină grăsime decât dacă v-ați mișca.
Cum afectează așadar toate aceste lucruri creierul?
Cel mai probabil, stați jos pentru a vă folosi creierul,
dar în mod ironic, perioadele îndelungate de stat jos au un efect opus.
Inactivitatea reduce circulația sângelui
și cantitatea de oxigen ce pătrunde în sânge prin plămâni.
Creierul are nevoie de ambele pentru a rămâne alert,
deci nivelul de concentrare va scădea cel mai probabil
o dată cu încetinirea activității cerebrale.
Efectele negative ale statului jos nu există doar pe termen scurt.
Studiile recente au arătat că statul jos îndelungat
e asociat cu anumite tipuri de cancer și boli cardiovasculare
ce poate provoca diabet și probleme ale rinichilor și ficatului.
De fapt, cercetătorii au realizat că, la nivel global,
sedentarismul cauzează 9% din decesele premature într-un an,
adică peste 5 milioane de persoane.
Așadar ce pare a fi un obicei inofensiv,
are de fapt capacitatea de a-ți influența sănătatea.
Din fericire, soluțiile acestei amenințări sunt simple și intuitive.
Când nu puteți evita statul jos,
încercați să mențineți coloana dreaptă, în loc să stați cocosați,
și dacă nu trebuie să stați lipiți de scaun,
încercați să vă miscați mai mult,
și să vă reamintiți să vă ridicați la fiecare jumătate de ora.
În mare parte, corpul uman e construit pentru mișcare și nu pentru sedentarism.
Întrucât clipul e pe terminate, de ce nu vă ridicați să vă întindeți chiar acum?
Răsfățați-vă corpul cu o plimbare.
O să vă fie recunoscător mai încolo.